b'\n_START_ARTICLE_\nKes\xc3\xa4olympialaiset 2020\n_START_SECTION_\nTalous\n_START_PARAGRAPH_\nKisojen budjetti tulee olemaan noin 6,5 miljardia euroa, josta noin 2,9 miljardia euroa menee kisapaikkojen rakentamiseen ja kunnostamiseen. Kisoja varten rakennetaan Tokioon my\xc3\xb6s uusi olympiastadion. _NEWLINE_Lis\xc3\xa4ksi jalkapalloa on alustavasti suunniteltu pelattavan useilla jalkapallon MM-kilpailuista 2002 tutuilla stadioneilla jotka sijaitsevat n\xc3\xa4ill\xc3\xa4 n\xc3\xa4kymin Jokohamassa, Saitamassa, Sapporossa ja Sendaissa, mahdollisesti my\xc3\xb6s Nagoyassa tai Osakassa, jos pelipaikkojen m\xc3\xa4\xc3\xa4r\xc3\xa4\xc3\xa4 verrattaisiin vuoden 2016 seitsem\xc3\xa4\xc3\xa4n stadioniin kuudessa kaupungissa._NEWLINE_Loppuottelut pelattaisiin Tokiossa, kahdella stadionilla._NEWLINE_Japanilainen yritys Star-ALE suunnittelee kisojen avajaisiin keinotekoista meteoriparvea. Sen arvioidaan maksavan miljoonia dollareita, sill\xc3\xa4 yhden tekometeorin arvo on noin 7200 euroa, Projektia kutsutaan nimell\xc3\xa4 sky-canvas (suom. Taivaskangas). Ensimm\xc3\xa4inen satelliitti l\xc3\xa4hetet\xc3\xa4\xc3\xa4n avaruuteen vuonna 2017. Lis\xc3\xa4\xc3\xa4 satelliitteja l\xc3\xa4hetet\xc3\xa4\xc3\xa4n avaruuteen tulevina vuosina ja jokainen satelliitti kantaa noin 500\xe2\x80\x931\xc2\xa0000 pelletti\xc3\xa4.'